Μηχανικός αερισμός τύπου APRV σε διασωληνωμένους ασθενείς COVID με ή χωρίς προϋπάρχουσα αναπνευστική νόσο: μια αναδρομική μονοκεντρική μελέτη
Creators: name: Πεσκελίδου, Εμμανουέλα Σταύρου
Publisher: name: Aristotle University of Thessaloniki
Year: 2024
Subjects: Μηχανικός αερισμός τύπου APRV
Αναπνευστική νόσος
Βαρέως πάσχοντες ασθενείς COVID-19
APRV mechanical ventilation
Respiratory disease
Intubated COVID patients

description: Η πανδημία COVID-19 απαριθμεί έως σήμερα περίπου 765.000.000 καταγεγραμμένα κρούσματα και 7.000.000 θανάτους παγκοσμίως. H κλινική εικόνα ποικίλλει σε είδος και σοβαρότητα από σχεδόν ασυμπτωματική κατάσταση έως βαριά αναπνευστική ανεπάρκεια, με το σύνδρομο οξείας αναπνευστικής δυσχέρειας να αποτελεί την πιο σοβαρή επιπλοκή. Ο αερισμός APRV είναι ένας ιδιαίτερος τύπος μηχανικού αερισμού που χρησιμοποιήθηκε σε περιπτώσεις βαρέως πασχόντων ασθενών COVID-19. Τα δεδομένα της βιβλιογραφίας αναφορικά με την αποτελεσματικότητα του APRV σε αυτή την κατηγορία ασθενών είναι αντικρουόμενα. Μια πιθανή αιτία μπορεί να είναι η ύπαρξη προϋπάρχουσας χρόνιας αναπνευστικής νόσου, όπως η χρόνια αποφρακτική πνευμονοπάθεια και το άσθμα, που μπορεί να περιορίζουν την αποτελεσματικότητα του APRV. Η παρούσα μεταπτυχιακή διατριβή αποτελεί μια αναδρομική μονοκεντρική μελέτη και διερεύνησε την πιθανή επίδραση την ύπαρξης χρόνιας αναπνευστικής νόσου στην αποτελεσματικότητα του APRV. Με βάση τα κριτήρια ένταξης-αποκλεισμού, στη μελέτη συμπεριλήφθηκαν τελικά 45 ασθενείς από μια ΜΕΘ COVID-19 και σχηματίστηκαν δύο ομάδες (“Με ιστορικό”, Ν=22 και “Χωρίς ιστορικό”, Ν=23), οι οποίες συγκρίθηκαν ως προς μια σειρά από δημογραφικές και κλινικές παραμέτρους. Σε αντίθεση με την αρχική υπόθεση, δεν βρέθηκε καμία διαφορά μεταξύ των δύο ομάδων στο APACHE II score, στο σύνολο των ημερών νοσηλείας στη ΜΕΘ, στην ημέρα έναρξης APRV, στα αέρια αίματος όπως αξιολογήθηκαν μέσω FiO2 PaO2, PCO2 και PaO2/FiO2 ratio, καθώς και στην έκβαση της νόσου και τις επιπλοκές. Περαιτέρω στατιστικές αναλύσεις έδειξαν ότι ούτε το φύλο ούτε η ηλικία έπαιξαν σημαντικό ρόλο στην έκβαση των περιστατικών. Μελλοντικές έρευνες αξίζει να διερευνήσουν πώς άλλες παράμετροι, όπως οι ρυθμίσεις Phigh, Plow, Thigh και Tlow στον αερισμό APRV, μπορεί να επηρεάσουν την αποτελεσματικότητα, την έκβαση και τις επιπλοκές σε αυτούς τους ασθενείς. Συμπερασματικά, φαίνεται ότι η ύπαρξη προϋπάρχουσας χρόνιας αναπνευστικής νόσου δεν επηρεάζει την αποτελεσματικότητα του APRV σε βαρέως πάσχοντες ασθενείς COVID-19.
description: The COVID-19 pandemic has so far accounted for approximately 765,000,000 cases and 7,000,000 deaths worldwide. The clinical presentation varies in type and severity from an almost asymptomatic state to severe respiratory failure, with acute respiratory distress syndrome being the most serious complication. APRV ventilation is a special type of mechanical ventilation that has been used in critically ill COVID-19 patients. Data from the literature regarding the effectiveness of APRV in this patient cohort are conflicting. A possible source may be the presence of a pre-existing chronic respiratory disease, such as chronic obstructive pulmonary disease and asthma, which may limit the effectiveness of APRV. This master's thesis is a retrospective single-center study, and investigated the possible effect of the existence of a chronic respiratory disease on the effectiveness of APRV. Based on the inclusion-exclusion criteria, 45 patients from a COVID-19 ICU were finally included in the study and two groups were formed (“With history”, N=22 and “Without history”, N=23), which were compared in terms of a range of demographic and clinical parameters. Contrary to the initial hypothesis, no difference was found between the two groups in APACHE II score, total ICU days, day of APRV initiation, blood gases as assessed by FiO2, PaO2, PCO2 and PaO2/FiO2 ratio, as well as in disease outcome and side effects. Further statistical analyzes showed that neither gender nor age exerted a significant role on the outcome measures. Future research is warranted investigating how other parameters, such as the Phigh, Plow, Thigh, and Tlow settings of APRV ventilation, may affect efficacy, outcome, and side effects in these patients. In conclusion, it appears that the presence of a pre-existing chronic respiratory disease does not affect the efficacy of APRV in critically ill COVID-19 patients.